कहीं बादल, कहीं बूंदाबांदी, किसान िचंतित
खैरथल. किरवारी रोड पर बारिश के डर से फसल को समेटने में लगा किसान परिवार।
भास्कर संवाददाता| अलवर
मौसममं बुधवार को खासा बदलाव नजर आया। कभी तेज धूप और कभी बादल छाने से किसान फसलों को लेकर चिंतित रहे। कई ग्रामीण इलाकों में हल्की बरसात हुई है, जबकि कई जगह बूंदाबादी हुई और दिनभर बादल छाए रहे। इसके चलते किसानों ने खेतों में फसल कटाई तेज कर दी। इससे मजदूरों की मांग बढ़ गई।
टहला क्षेत्र में सुबह से ही बादल छाए रहे, जिसके चलते दिन भर मौसम में बदलाव रहा। कभी धूप कभी छांव की स्थिति बनी रही। राजगढ़ में शाम करीब चार बजे बादलों की गड़गड़ाहट के साथ हल्की बरसात हुई। तिजारा में शाम करीब साढ़े पांच बजे पांच मिनट के लिए बूंदाबांदी हुई। सकट क्षेत्र में शाम को कुछ देर हल्की बरसात हुई। पिनान में दिनभर बादल छाए रहे। शाम करीब पांच बजे छुटपुट बूंदाबांदी हुई। इसके बाद शाम करीब सवा सात बजे से आधा घंटे तक बरसात हुई। लक्ष्मणगढ़ क्षेत्र में देर शाम को आसमान में बिजली कड़की और कुछ देर बरसात हुई।
बरसातसे गेहूं को फायदा सरसों को होगा नुकसान
खैरथलमें दोपहर बाद बादल छा गए। जटिया ना निवासी रामसिंह, किरवारी निवासी रामपत, रसगन निवासी मनोज शर्मा आदि ने बताया कि अधिक मजदूरी देकर फसल को समेटने में लगे हुए हैं। सरसों की फसल पकने की कगार पर है। गेहूं की फसल में बालिया आने लगी हैं। अगर बारिश आती है तो गेहूं की फसल के लिए फायदा होगा लेकिन सरसों की फसल में नुकसान होगा। यदि ओलावृष्टि हो गई तो दोनों फसलों में बड़ा नुकसान होगा।
hin_Deva hin_Deva bho_Deva hin_Deva hin_Deva hin_Deva hin_Deva